arnastofnun/IGC-2024 huggingface dataset:
Þingræður haldnar á Alþingi Íslendinga

Frsm. minni hl. fjh.- og viðskn. (Svavar Gestsson): Herra forseti. Við 2. umr. dró ég til baka brtt. sem snerti vaxtaafslátt frá sköttum. Ástæðan var sú að ég var ekki sjálfur ánægður með tæknilega útfærslu á till., auk þess sem hæstv. forsrh. lýsti því yfir hér við 2. og 3. umr. málsins að þetta mál væri í sérstakri athugun í fjmrn. Mér fannst óskynsamlegt að láta þessa till. falla og dreg hana því alveg til baka.



Komið er að lokum síðasta fundar þessarar hv. deildar fyrir jólahlé. Ég þakka hv. þingdeildarmönnum fyrir ánægjulegt og gott samstarf sem ekki hefur hvað síst reynt á nú hin síðustu dægur. Ég óska hv. þingdeildarmönnum og fjölskyldum þeirra gleðilegrar jólahátíðar og farsældar á komandi ári. Einnig óska ég skrifstofustjóra Alþingis og starfsfólki öllu gleðilegrar jólahátíðar og farsældar á komandi ári um leið og ég þakka þeim ánægjulegt samstarf og fyrirgreiðslu alla sem unnin er við erfiðar aðstæður og hefur ekki hvað síst reynt á síðustu 28 klukkustundir, en það eru rúmlega 28 klukkustundir síðan þessi fundalota hófst. Þeim hv. þingdeildarmönnum sem eiga um langan veg heim að fara óska ég góðrar heimferðar og heimkomu og bið þess að við megum öll hittast hell þegar jóladögunum lýkur.
Þingræður haldnar á Alþingi Íslendinga

Frsm. heilbr.- og trn. (Salome Þorkelsdóttir): Herra forseti. Ég mæli fyrir nál. heilbr.- og trn., sem er á þskj. 440, um frv. til l. um breytingu á lögum nr. 14/1986, um breytingu á lögum nr. 59 1983, um heilbrigðisþjónustu. Frv. þetta fjallar um frest fyrir Reykjavíkurlæknishérað og heilsugæsluumdæmi Garðabæjar til að koma á heilsugæslukerfi svo sem lög nr. 59 frá 1983, um heilbrigðisþjónustu, kveða á um. Frestur þessi skal veittur í eitt ár í mesta lagi. Í umræðum um þetta frv. í hv. deild kom fram að þegar eru hafnar viðræður um ofangreinda kerfisbreytingu við bæjarstjórn Garðabæjar og því líkur taldar á að hún komi til framkvæmda fljótlega upp úr áramótum. Jafnframt lýsti hæstv. heilbrmrh. þeirri ætlan sinni að hefja viðræður við Reykjavíkurborg svo fljótt sem verða má um að koma þar á um eða upp úr miðju næsta ári samræmdu heilsugæslukerfi sem beri sömu skyldur gagnvart öllum íbúum svæðisins skv. lögum nr. 59/1983, um heilbrigðisþjónustu. Nefndin hefur rætt frv. og með tilliti til þess sem hér var frá greint leggur hún til að það verði samþykkt óbreytt. Undir nál. rita Karl Steinar Guðnason, Salome Þorkelsdóttir, Valgerður Sverrisdóttir, Margrét Frímannsdóttir, Guðrún Agnarsdóttir, Stefán Guðmundsson og Guðmundur H. Garðarsson.
Þingræður haldnar á Alþingi Íslendinga



Af því að þetta er síðasti fundur í þingdeildinni á þessu ári vil ég óska þingdeildarmönnum gleðilegs nýs árs og þakka samstarfið í þessari þingdeild á árinu sem nú er að líða. Þetta er, eins og fram hefur komið, óvenjulegur tími til þingfundahalda og þarf ekki að lýsa því fyrir þingdeildarmönnum, en ég þakka mönnum fyrir samstarfið þær vikur og mánuði sem liðnir eru af þinghaldinu á þessu ári og óska mönnum góðrar heimferðar og góðrar heimkomu.



Hæstv. forseti. Ég vil fyrir hönd okkar þm. þakka forseta fyrir réttláta og góða fundarstjórn og góðar óskir okkur til handa og fyrir hönd okkar allra óska forseta og fjölskyldu hans gleðilegs og farsæls komandi árs. Þá vil ég líka fyrir okkar hönd þakka starfsfólki öllu þolinmæði og vel unnin störf og vona að þess bíði farsælt og gott ár líka. Ég bið hv. alþm. að rísa úr sætum og staðfesta þessar óskir. 
            



Ég þakka hv. 5. þm. Reykv. og hv. þingdeildarmönnum fyrir góðar óskir til mín og minnar fjölskyldu.
Þingræður haldnar á Alþingi Íslendinga



Ég vil leyfa mér að þakka hæstv. forseta fyrir hlý orð og góðar óskir í garð okkar alþm. Ég vil óska honum og fjölskyldu hans gleðilegs nýs árs og þakka honum fyrir góða forustu um þingstörfin hér á þessu ári sem senn er liðið. Ég vil leyfa mér að vænta þess að við megum öll hittast vel haldin til starfa hér á nýju ári og ég vil biðja hv. alþm. um að taka undir óskir mínar með því að rísa úr sætum. -
Þingræður haldnar á Alþingi Íslendinga



Herra forseti. Það er ekkert samkomulag um þetta. Formanni hefur láðst að bera það undir atkvæði manna í nefndinni, en það kemur í ljós hver mín afstaða er í nafnakalli sem ég mun fara fram á á eftir.



Virðulegi forseti. Ég vil fyrir hönd minni hl. fjh.og viðskn. tjá hv. þingdeild að við stöndum ekki að þessu áliti og höfum ekki séð ástæðu til að gera neinar frekari brtt. við frv.



Herra forseti. Í samræmi við þá afstöðu sem ég hafði þegar þetta mál var til meðferðar hér í deildinni fyrir nokkrum dögum og lýsti því þá yfir að ég teldi að ríkisstjórnin og ríkisstjórnarmeirihlutinn hlytu ein að bera ábyrgð á þessu máli eins og til þess er stofnað greiði ég ekki atkvæði.



Herra forseti. Við afgreiðslu skattamálafrv. ríkisstjórnarinnar hér í deildinni lét ég í ljós andstöðu mína við ofsköttunar- og ofstjórnarstefnu með því að greiða atkvæði gegn frv. því um vörugjald sem nú kemur til þessarar hv. deildar á ný. Síðan hefur enn verið bætt við margháttuðum sköttum og er því enn frekari ástæða til að greiða atkvæði gegn frv. en áður og verslun með hækkun skatta á varaliti gegn nokkurri niðurgreiðslu á soðningu breytir þar engu um. Því segi ég nei.

Frsm, meiri hl. fjh.- og viðskn. (Halldór Blöndal): Herra forseti. Fjh.- og viðskn. hefur komið saman og leggur meiri hl. til að frv. verði samþykkt með þeim gagnlegu leiðréttingum sem á því hafa verið gerðar í Nd. og felast í fyrsta lagi í því að tollur á fiski hefur verið ákveðinn 22% sem er nauðsynlegt vegna samninga við ríki Efnahagsbandalagsins. Dregið er nokkuð úr tollum á kornmat, sem notaður er til morgunverðar og ég kann ekki að fara frekar út í en er nauðsynlegur vegna samkeppnisaðstöðu nýrra iðnfyrirtækja hér á landi, úr 30 í 20%. Lækkaður er tollur úr 30 í 15% á ýmsum tækjum sem lúta að tónlist og myndatöku. Aðrar breytingar eru tæknilegs eðlis sem ég fer ekki nánar út í, en ég vonast til þess, herra forseti, að nefndarmenn taki þessu ljúfmannlega þar sem þetta er væntanlega síðasta afgreiðslan á þessu ári og eins og við sáum fyrir kvöldmatinn eru menn mjög hugljúfir hér í deildinni á þessum síðustu stundum ársins.



Virðulegi forseti. Fyrir hönd minni hl. fjh.- og viðskn. vil ég lýsa því að út af fyrir sig teljum við það til bóta að það skuli nú koma ný tollskrá með þessari breytingu sem verður á tollalögum, en hins vegar erum við sammála um að það hefði þurft að vinna þetta frv. miklu betur. Það hafa komið fram ýmsir gallar og ýmsar villur í frv. og efumst við um að það sé búið að leiðrétta þær allar. Þær síðustu breytingar sem voru gerðar í Nd. eru einmitt til marks um hve langt er í land með að þetta frv. sé nægjanlega unnið til að fá endanlega afgreiðslu á Alþingi. En við sjáum ekki ástæðu til að gera neinar brtt. við frv. á þessari stundu og munum ekki gera frekari athugasemdir.
Þingræður haldnar á Alþingi Íslendinga



Herra forseti. Kjörbréfanefnd hefur haft til athugunar kjörbréf 1. varamanns Sjálfstfl. í Austurlandskjördæmi, Kristins Péturssonar, og er sammála um að mæla með því að kjörbréfið sé tekið gilt.



Herra forseti. Gleðilegt nýár. Mál það sem hér er á dagskrá þekkja hv. alþm. vel og um það er full samstaða þingflokkanna hygg ég og væntanlega þm. allra. Efni þess er að heimila Norðmönnum á ný loðnuveiðar í íslenskri efnahagslögsögu í samræmi við samningsbundna heimild þeirra til nokkurrar hlutdeildar í veiðum úr íslenska loðnustofninum. Vonandi tekur það enginn óstinnt upp að tækifærið sé notað til að minna á þá gífurlegu hagsmuni sem við eigum að gæta í náinni samvinnu við Norðmenn og raunar aðra nágranna í hafréttarmalunum. Þau málefni eru enn sem fyrr meginviðfangsefni hv. utanrmn. þar sem gott samkomulag er um að reyna að brjóta þau til mergjar án þess að ræða þau stöðugt opinberlega. Eðlilegt er þó að geta þess nú að síðar í mánuðinum verða hér í Reykjavík viðræður Íslendinga, Norðmanna og Dana fyrir hönd Grænlendinga um hafsbotnsréttindi á norðurslóðum þar sem um er að ræða réttargæslu á geysivíðáttumiklu hafsvæði sent þjóðirnar geta gert tilkall til að réttum alþjóðalögum. Jafnframt er unnið að því að tryggja íslensk hafsbotnsréttindi á Hatton-Rockall svæðinu, en 350 sjómílna réttindi höfum við nú þegar á Reykjaneshrygg þótt áhugi á hagnýtingu þeirra hafi kannski verið helst til lítill hingað til. Þessi stórmál verða í sviðsljósinu áður en langt líður og þá auðvitað rædd á Alþingi. Þar sem þáltill. er flutt af hv. utanrmn. hefur að sjálfsögðu ekki verið lagt til að henni væri vísað til nefndar heldur að hún verði nú samþykkt hér.
Þingræður haldnar á Alþingi Íslendinga



Þar sem þetta er fyrsti fundur á nýbyrjuðu ári vil ég nota tækifærið og óska hv. þingdeildarmönnum gleðilegs árs og þakka fyrir samstarfið á liðnu ári og vænti góðs samstarfs á því ári sem nú er nýbyrjað.
Þingræður haldnar á Alþingi Íslendinga



Herra forseti. Með núgildandi hafnalögum, sem sett voru 1984, var sjálfsforræði sveitarfélaganna yfir höfnum aukið verulega frá því sem áður var. Þannig er skýrt kveðið á um það í lögum að sveitarfélög eða sýslufélög séu eigendur hafnanna. Jafnframt var ákvörðunarréttur þeirra um nýjar framkvæmdir skilgreindur miklu betur og má segja að hafnirnar séu nú einungis háðar ríkisvaldinu hvað snertir framlög á fjárlögum til hafnarframkvæmda. Hafnamálastofnun ríkisins hefur þó eftir sem áður veg og vanda af áætlunargerð, frumrannsóknum og framkvæmdum ef einstakar hafnarstjórnir óska sérstaklega eftir því. Samkvæmt hafnalögum skal samgrh. gefa út gjaldskrá fyrir hafnirnar sem nær yfir meginhlutann af tekjum þeirra. Ýmis gjöld eru þó ákveðin af eigendum hafnanna, svo sem hafnsögugjöld, leiga fyrir afnot mannvirkja eða tækja hafnarinnar og lóðargjöld. Með því frv. sem hér er til umræðu á þskj. 587 er lagt til að ákvörðun um gjaldskrá verði færð að fullu til eigenda hafnanna. Það er í samræmi við stefnuyfirlýsingu ríkisstjórnarinnar þar sem m.a. segir að verkaskipting ríkis og sveitarfélaganna verði gerð skýrari svo að saman fari ákvörðun framkvæmda og ábyrgð og sveitarstjórnirnar fái auk þess aukið sjálfræði um tekjustofna. Þetta frv. er einnig í samræmi við frv. til laga um verkaskiptingu ríkis og sveitarfélaga sem nú er til umræðu í hv. Nd. Nú er í gildi ein samræmd gjaldskrá fyrir allar almennar hafnir en áður fyrr voru gjaldskrárnar jafnmargar og hafnirnar. Þessi samræming hefur átt sér stað fyrir ötula forgöngu Hafnasambands sveitarfélaga sem hefur átt mjög gott starf að málefnum hafnanna. Ég er þess fullviss að Hafnasambandið mun áfram vinna að þessum málum og með þeim hætti sem hingað til hefur verið gert af því og halda nauðsynlegum stöðugleika í gjaldskránum og því samræmi við gerð þeirra sem náð hefur verið. Samkvæmt frv. er gert ráð fyrir því að verði það að lögum, þá taki lögin gildi 1. ágúst nk., en ný gjaldskrá var sett 1. febr. sl. og því eðlilegt að nokkur tími líði þar til ný gjaldskrá yrði sett á vegum sveitarfélaganna. Að öðru leyti en því sem ég hef nú gert grein fyrir, þá þarfnast þetta frv. ekki sérstakra skýringa. Ég leyfi mér, herra forseti, að leggja til að frv. þessu verði vísað til 2. umr. og hv. samgn.
Þingræður haldnar á Alþingi Íslendinga



Herra forseti. Menntmn. þessarar hv. deildar hefur fjallað um frv. til laga um sálfræðinga, en frv. þetta felur í sér réttarvernd fyrir þetta starfsheiti og er það í framhaldi af samkomulagi sem sálfræðingar og ríkisvaldið gerðu á sínum tíma í tengslum við kjarasamninga. Fyrir liggur nál. á þskj. 609 frá menntmn. þessarar hv. deildar sem leggur til að frv. verði samþykkt óbreytt.
Þingræður haldnar á Alþingi Íslendinga



Herra forseti. Þar sem skráður frsm. á nál. hefur fjarvistarleyfi mæli ég fyrir áliti allshn. á þskj. 633, en hér er fjallað um frv. til l. um breytingu á lögum um aðför, frv. sem er komið til þessarar deildar frá Nd. og það var flutt af hv. allshn. Upphaf þessa máls er að flutt var hér á haustdögum frv. til l. um breytingu á lögum um aðför sem vísað var til allshn. Nd. sem sendi frv. til umsagnar ýmissa aðila, þar á meðal réttarfarsnefndar sem sendi rækilega umsögn. Þar kom fram að sú nefnd taldi ákjósanlega þá breytingu á 33. gr. aðfararlaga að heimila fógeta að boða dómfellda til framkvæmdar aðfarargerðar á starfsstöð sinni, eins og það er orðað, en hins vegar var bent á að á frv. væru annmarkar sem réttarfarsnefnd taldi nauðsynlegt að bæta úr og gerði nefndin raunar tillögu um hvernig breyta skyldi frv. í það horf þannig að það mætti sem best vera. Allshn. hv. Nd. gerði þessar tillögur réttarfarsnefndar að sínum og flutti nýtt frv. þess efnis á sérstöku þskj. Allshn. þessarar hv. deildar leggur til að frv. verði samþykkt eins og það kom frá Nd. Í nál. kemur fram að Guðrún Agnarsdóttir og Eyjólfur Konráð Jónsson voru fjarverandi afgreiðslu málsins, en hv. þm. Skúli Alexandersson sat fund nefndarinnar og er samþykkur þessu áliti.
Þingræður haldnar á Alþingi Íslendinga

Frsm. minni hl. fjh.- og viðskn. (Svavar Gestsson): Herra forseti. Ég ætla ekki að ræða um þá atkvæðagreiðslu sem hér fór fram áðan heldur minna á að forsenda þessa frv. eru kjarasamningar sem voru gerðir fyrir nokkrum dögum. Þeir eru nú að falla í hverju verkalýðsfélaginu á fætur öðru. Hvað er þá orðið um launastefnuna sem menn þykjast vera að verja með þessu frv. og brambolti öllu?
Þingræður haldnar á Alþingi Íslendinga

Forseti (Þorv. Garðar Kristjánsson) Sveinn Guðmundsson, fyrrverandi forstjóri og alþingismaður, andaðist á Landakotsspítala í fyrradag, mánudaginn 21. mars, 75 ára að aldri. Sveinn Guðmundsson var fæddur á Eyrarbakka 27. ágúst 1912. Foreldrar hans voru Guðmundur bóksali þar og bókhaldari Guðmundsson, bónda á Minna-Hofi á Rangárvöllum Péturssonar, og síðari kona hans Snjólaug Jakobína Sveinsdóttir, bónda í Bjarnastaðahlíð í Skagafirði Guðmundssonar. Hann lauk prófi í rennismíði í Reykjavík árið 1933. Eftir það fór hann til náms í vélfræði og lauk prófi í Tekniska Institutet í Stokkhólmi 1936. Að því loknu var hann vélfræðingur við Vélsmiðjuna Héðin í Reykjavík til 1943, en síðan forstjóri Héðins og meðeigandi. Jafnframt var hann forstjóri tveggja annarra hlutafélaga, Stálsmiðjunnar og Járnsteypunnar. Hann var í undirbúningsnefnd að stofnun Iðnaðarbankans 1951 og í bankaráði hans 1951–1968. Í stjórn Iðnaðarmálastofnunar Íslands var hann 1956–1962, var formaður Sýningarsamtaka atvinnuveganna frá stofnun þess hlutafélags 1957–1966. Í Rannsóknaráði ríkisins átti,hann sæti 1965–1971 og á árinu 1970 var hann skipaður í nefnd til að semja frv. til laga um Sementsverksmiðju ríkisins. Auk þessa var hann árum saman í stjórn Vinnuveitendasambands Íslands, Félags íslenskra iðnrekenda og Verslunarráðs. Í alþingiskosningunum 1956 var hann kjörinn varaþingmaður Sjálfstfl. í Reykjavík og sat fyrsta sinn á Alþingi vorið 1958. Í alþingiskosningunum 1963 var hann aftur kjörinn varaþingmaður í Reykjavík og tók sæti þrisvar á tveim fyrstu þingum kjörtímabilsins. Vorið 1965 hlaut hann fast sæti á Alþingi við þingmennskuafsal aðalmanns og sat á þingi til vors 1971, var landskjörinn alþingismaður frá 1967. Alls sat hann á níu þingum. Sveinn Guðmundsson átti sér langan og farsælan starfsferil. Hann kom ungur til starfa í vel reknu fyrirtæki og tók við stjórn þess að nokkrum árum liðnum. Undir stjórn hans og samstarfsmanna hans efldist það síðan og þróaðist í stórfyrirtæki. Ásamt störfum um áratugi innan eigin iðnrekstrar og verslunar vann Sveinn Guðmundsson mikið starf að félagsmálum. Hann var félagslyndur og ráðhollur, starfsamur og starfhæfur og hlaut að taka að sér stjórnarstörf í ýmsum félögum og stofnunum. Á Alþingi sem annars staðar sinnti hann öðru fremur málefnum iðnaðar. Með eðlislægri prúðmennsku og festu gekk hann að ævistarfi sínu og gat sér hvarvetna gott orð, var drengskaparmaður og lagði þarft og gott til mála. Ég vil biðja hv. alþingismenn að minnast Sveins Guðmundssonar með því að rísa úr sætum. -
Þingræður haldnar á Alþingi Íslendinga



Menntmn. hefur fjallað um frv. og leggur til að það verði samþykkt óbreytt. Fjarverandi við afgreiðslu málsins voru Sólveig Pétursdóttir og Ólafur Þ. Þórðarson.



Herra forseti. Nefndin hefur fjallað um frv. og leggur til að frv. verði samþykkt með breytingu sem fram kemur á sérstöku þingskjali. Jákvæðar umsagnir bárust frá Sambandi íslenskra myndlistarmanna og Félagi íslenskra safnvarða. Fjarverandi við afgreiðslu málsins voru Sólveig Pétursdóttir og Ólafur Þ. Þórðarson. Undir nál. rita Guðmundur G. Þórarinsson, Þórhildur Þorleifsdóttir, Sigbjörn Gunnarsson, Sverrir Hermannsson og Ragnar Arnalds. Á þskj. 974 leggur menntmn. til að við 2. mgr. 12. gr. frv. bætist: Einnig skal heimilt að lána önnur listaverk til tiltekinna opinberra stofnana sé meiri hluti safnráðs því samþykkur. Nánari ákvæði hér að lútandi skulu sett í reglugerð. Það var álit nefndarinnar að heldur skuli fara sparlega og varlega með heimildir til slíkra útlána á listaverkum, enda eru í þessari brtt. nokkrar skorður settar eða að meiri hluti safnráðs skuli samþykkur því í hverju tilviki eru lánuð.

Frsm. heilbr.- og trn. (Geir H. Haarde): Herra forseti. Ég mæli fyrir áliti hv. heilbr.- og trn. um 229. mál, hollustuhætti og heilbrigðiseftirlit. Nefndin hefur fjallað um frv. og mælir með því að það verði samþykkt óbreytt. Fjarverandi afgreiðslu málsins voru Sólveig Pétursdóttir, Birgir Dýrfjörð og Aðalheiður Bjarnfreðsdóttir.
Þingræður haldnar á Alþingi Íslendinga



Herra forseti. Eins og fram kom í umræðum um þetta mál í gær tel ég að það hefði þurft að leita annarra og skilmerkilegri leiða til að ná því eðlilega markmiði að Ríkisendurskoðun geti fjallað um og endurskoðað grundvallargögn og skýrslur þeirra aðila sem gera reikninga á ríkið. Ég er ekki sáttur við þá niðurstöðu sem liggur fyrir með þessu frv., teldi eðlilegt að sumarið yrði notað til að leita skilmerkilegri og eðlilegri leiða en þar er lagt til og greiði því ekki atkvæði.



Herra forseti. Eins og fram kom í umræðum í gær er Alþingi hér að fara inn á verksvið framkvæmdarvaldsins og dómsvalds að hluta til. Það er þróun sem ég tel að sé mjög neikvæð og jafnframt að það sé hægt að fá sömu útkomu með því að leita annarra leiða. Ég segi nei.



Herra forseti. Ég tel að þá leið sem er verið að leggja til að fara í þessu máli þurfi að athuga langtum betur og segi því nei.
Þingræður haldnar á Alþingi Íslendinga



Herra forseti. Það er nú fyrst og fremst fyrirspurn. Hv. þm. Guðrún Helgadóttir spurði um það í gær hvort frv. um Ríkisendurskoðun yrði ekki skoðað yfir helgina. Í Dagblaðinu í gær á 2. bls. er athyglisverð grein og fór að rifjast upp fyrir mér þegar ég las hana að þetta er mál sem ég heyrði um fyrir nokkrum árum. Ég spyr formann fjh.- og viðskn., sem mér skilst að hafi haft þetta mál til meðferðar, hvort hann muni verða við þessari ósk hv. þm. og þar með að fá þau skjöl sem forsetar Alþingis eru með út af þessu máli. Ég spyr forseta að því sama, hvort hann muni hlutast til um að þetta verði skoðað yfir helgina.



Varðandi þetta dagskrármál hafa hv. þingdeildarmenn áreiðanlega tekið eftir því að Ríkisendurskoðun var ekki á dagskrá til 3. umr. þannig að 3. umr. er eftir um málið. Það var með vilja gert af forseta vegna þess að hér voru miklar umræður um þetta mál í gær og fyrirspurnir þannig að forseta fannst ekki ástæða til að keyra málið í gegnum 3. umr. í dag. Ég mun hlutast til um að þær upplýsingar sem menn óska eftir í þessu máli liggi fyrir við 3. umr. málsins og umræðan verði þá eftir helgi.
Þingræður haldnar á Alþingi Íslendinga



Hæstv. forseti. Ég mæli fyrir nál. á þskj. 1075 um frv. til l. um breytingu á almennum hegningarlögum nr. 19/1940 sem allir fulltrúar í allshn. skrifa undir, þ.e. Jóhann Einvarðsson, Stefán Guðmundsson, Eiður Guðnason, Guðmundur Ágústsson, Guðrún Agnarsdóttir, Jón Magnússon og Salome Þorkelsdóttir. Nál. er stutt svo ég ætla að lesa það upp: "Nefndin hefur rætt frv. og þær umsagnir sem borist hafa um það frá réttarfarsnefnd, ríkissaksóknara, Dómarafélagi Íslands og Lögmannafélagi Íslands. Er nefndin samþykk því að 202. og 203. gr. almennra hegningarlaga þarfnist endurskoðunar í anda frv. Nefndinni hefur verið kynnt að starfandi sé nefnd á vegum dómsmrn. sem skipuð var í samræmi við ályktun Alþingis frá 22. maí 1984 og ætlað er að fjalla um rannsókn og meðferð nauðgunarmála og koma með tillögur um úrbætur á því sviði. Er búist við niðurstöðum nefndarinnar á þessu sumri. Allshn. telur eðlilegt að frv. sé skoðað í ljósi niðurstaðna fyrrgreindrar nefndar þannig að samræmis sé gætt í tillögum um breytingar á almennum hegningarlögum hvað ákvæði núgildandi 194.–203. gr. snertir. Í trausti þess að frv. fái þá meðferð leggur nefndin til að frv. verði vísað til ríkisstjórnarinnar." Ég vil geta þess að eins og fram kemur í nál. höfum við fengið umsagnir m.a. frá Lögmannafélagi Íslands sem tekur mjög undir frv. en mælir með því að beðið verði eftir umræddu nál. sem um var rætt í nál. Dómarafélag Íslands mælir með því að frv. nái fram að ganga, en niðurstöður ríkissaksóknara og réttarfarsnefndar eru þess efnis að frv. sé til bóta en mælt er með því að beðið sé eftir heildarendurskoðun. Þess vegna mælir allshn. með því að frv. verði vísað til ríkisstjórnarinnar með tilliti til þess að á þessum málum verði tekið við þá endurskoðun sem fer fram í sumar.
Þingræður haldnar á Alþingi Íslendinga



Óskað er eftir sératkvæðagreiðslu um 2. gr. 



Herra forseti. Ég er að vísu langþreyttur að vera að tönnlast á fundasköpum, þeim sem viðhöfð hafa verið hér um langa hríð. Hæstv. forseti hafði í þessu falli tekið fyrir til afgreiðslu og atkvæðagreiðslu 2. gr. frv. og að sjálfsögðu byrjar hann á því að bera upp brtt. við hana. Síðan þurfti auðvitað að ljúka afgreiðslu þess dagskrárliðar, um 2. gr., en ekkert hægt að sulla neinu þar saman við. Hér fer nú fram þessi múgasláttur í atkvæðagreiðslum. Hér á dögunum var borið upp frv., sem var 13 kaflar, í einu slengi ásamt með ákvæðum til bráðabirgða. Þetta er ekki heimilt samkvæmt viðteknum þingsköpum á Alþingi. Ég hef hvatt til þess í þingflokki okkar að forseti Sþ. geri gangskör að því að taka hæstv. forseta í læri um það með hvaða hætti framkvæma skuli þingsköp. Það er margt annað og fleira sem mætti nefna í þessu sambandi. Þau fóru að fara á flot, þingsköpin, hjá hv. fyrirrennara núv. hæstv. forseta á liðnum þingum en við þetta verður auðvitað ekkert unað. Þetta eru ekki svo margbrotnar venjur sem við höfum átt við að styðjast að það sé ástæða til þess að hafa þessi lausatök á um fundarstjórn.

Þingmaðurinn fer nú að fara í bankann. Hann þarf ekki að þola þetta lengi.

Þetta er óþolandi ræða.

Það er rétt, en þá hefur hv. 3. þm. Norðurl. e. Árni Gunnarsson leyfi til þess að taka til máls og finna að málflutningi mínum. En ef ég hef eitthvað misfarið með það sem ég er hér að segja, þá vinsamlega bendi þeir þm. á það. Ég er aðeins að rifja upp þau fundasköp sem gilt hafa hér frá upphafi eftir því sem ég hef kynnt mér og hafði aðstöðu til þess að gera það og vinsamlega fara fram á að þeim sé hlýtt og eftir þeim farið. Það má furðulegt heita ef mönnum þykir að þá sé stungin tólg að menn fari allra vinsamlegast fram á að þeim sé framfylgt. Það hlýtur að vera algjört lágmark um stjórn þingsins að svo sé gert.



Hv. 4. þm. Austurl. endar þetta þing eins og hann byrjaði. Hér hefur verið farið að venju um þingsköp í vetur. Það hefur verið rannsakað og ég vísa ummælum hv. 4. þm. Austurl. á bug en læt mér orð hans að öðru leyti í léttu rúmi liggja vegna þess að þau dæma sig sjálf. Það er hægt að rannsaka það hvenær sem er með hverjum hætti þinghald hefur verið hér í vetur, en það hefur verið að venju og hvergi brugðið þar út af. Hér verður borin upp 2. gr. frv. eins og óskað er eftir þannig að þessi umræða er tilefnislaus með öllu og ástæðulaus.



Herra forseti. Ég tel óeðlilegt að fara að fela hlutafélagi skoðun bifreiða og önnur þau verkefni sem 3. gr. gerir ráð fyrir. Ég tel einnig að engan veginn sé þannig um hnútana búið að eðlilega verði staðið að skoðun bifreiða út um landið og því segi ég nei.